OpenLLM-France/wikimedia huggingface dataset:
# Juluanik

Oberennoù damheñvel pe handelvoù all zo ivez, gwelout Sant-Juluan.
| ◄ Gwerz sant Kado | Juluanik | Gwerz Ker-is ► |
* Juluanig ann den vaillant,
* Ann hini a oa puisant,
* Savez eunn dewez beure mad
* ’Wit mond da chaseal d’ar c’hoat.
* Ebarz ar c’hoat pa e n’ ariet,
* Eur c’harwik rous ’n deuz rankontret
* Eur c’harwik tous ’n deuz rankontret,
* Endro d’ar c’hoat ’n euz hen heuliet :
* — Ewit petra em c’heuliez-te,
* ’Med ewid en kavout ma bue ?
* ’Ma lezez gan-in ma bue,
* Me’laro d’id ar wirione.
* Juluanik, te a lazo
* Da dad, da vamm, e-war eunn dro,
* Te a lazo da vamm ha da dad
* Kousket ho daou ’n eur gwelead,
* — Oh ! na rin ket, gant gras Doue
* Kar me’ evito deuz a ze,
* Me’ evito deuz a ze
* Me c’hai dre ar vro da vale. —
* Sortial re demeuz ar ger
* Hep laret gir da den a-bed
* Hep laret gir da den a-bed ;
* ’N eunn oblans ker c’heo ariet ;
* ’N eunn oblans ker c’heo ariet,
* Goul da servijin en euz groet
* Goul da servijin en euz groet ;
* Seiz la kiginer hen zo bet,
* Seiz la kiginer ’n eur gigin wenn,
* E-war eunn arme kabiten.
* Kement zo groet deuz hen karet
* Ken e d’ar verc’h hen dimezet ;
* A zo roet etre ho daou
* Eur c’haslel ker, eunn arc’hel aour.
* Ho-man oa eur plac’hik modez
* Da itron vari a Garnez ;
* Eunn dewez’vond d’hec’h ofern-bred
* Daou denik koz deuz rankontret.
* Daou denik koz, d’in a lered
* Pelec’h ac’h et, pe ’n an oc’h bet,
* Pelec’h ac’h et, pe ’n an oc’h bet,
* Pe’ p euz ho tezir da vonet ?
* — Me’ zo pell en tourmant hag en poan
* O klask hon mabik Juluan ;
* Am eump torret hon c’halono
* Nag o vale dre ann hincho.
* — O Doue da vezan meulet !
* Juluanik d’in zo dimet ;
* A zo roet etre hon daou
* Eur c’hastel ker, eunn arc’hel aour. —
* Ho-man a retornaz d’ar ger ;
* E-barz ’n he gwele ho deuz laket
* E-barz ’n he gwele ho deuz laket,
* Hag hi zo et d’ann ofern-bred.
* Juluan ariez ar ger ;
* Drouk-sonj he bried en euz bet
* Drouk-sonj he bried en euz bet :
* He dad hag he vamm ’n euz lazet.
* Ha pa ’n euz bet ann torfed groet,
* En traou gand ar vins hen zo et
* En traou gand ar vins hen zo et,
* He bried paour deuz rankontret ;
* — Ma fried paour, d’in a lered,
* Piou’barz em gwele pa laket
* Piou’barz em gwele pa laket,
* Keit e oaz’ vond d’hez ofern-bred ?
* — Juluan, oa ho tad hag ho mamm,
* Oa pell en tourmant hag en poan
* Oa pell en tourmant hag en poan.
* O klask ho mabik Juluan. —
# Kabiten Sant-Malo

Oberennoù damheñvel pe handelvoù all zo ivez, gwelout Kapitén Sant-Maleu.
| ◄ War bont an Naoned | Kabiten Sant-Malo | Bleuniou o tremen ► |
* Va mamm ouzoc’h e c’houlennan
* Lura
* Va mamm ouzocJh e c’houlennan,
* Dimezi ’rin ya pe ne ran ?
* 2
* Chansou a-walc’h c’hoaz a gavan
* Lura
* Chansou a-walc’h c’hoaz a gavan
* Tri faotr yaouank hag intanv
* 3
* Tri baotr yaouank hag eun intanv.
* Lura
* Tri baotr yaouank hag eun intanv
* Kabiten Sant-Malo, mar karan.
* 4
* Va mamm n’am aliit ket fall,
* Lura
* Va mamm n’am aliit ket fall,
* Va dimezit ’vel ar re all.
# Kabitenn Rozanfaou

Oberennoù damheñvel pe handelvoù all zo ivez, gwelout Kabiten Rozanfaou.
| ◄ Paotred Plouaret | Kabitenn Rozanfaou | Fantig Montfort ► |
Kabitenn Rozanfaou ’lâre, War ar pont plenkenn, en Korle : — Teval ê ’nn noz ha glao a ra, N’ gare den mont da verc’heta ;
 Ar baotred ’zo ’n ho santinello, A merc’hed ’zo ’n ho gweleo ; Ni ’reï un dibab gant golo, Matilina Rochelan me ’m bô ;
 Matilina Rochelan ’zo koant, Debauch anezhi am eus c’hoant. Kabitenn Rozanfaou lâre ’N ti Rochelan goz p’arrue :
 — Bonjour ha joa holl en ti-ma, Ho merc’h Matilina pelec’h ’ma ? — Et eo da diski ar gallek, Ter lew ’n tu-all da Sant-Briek.
 — Mar eman Matilina lec’h lâret. ’R vates vihan pelec’h eo et ? Ar vates vihan, a-dal ann tan, E d-eûs lavaret ken buhan :
 — Ema Matilina ’n krec’h uc’hella, ’C’h ober bouledo da denna ; ’C’h ober bouledo chadennet, Diwallet ho puhe, mar karet.
 Kabitenn Rozanfaou, p’hen eus klewet, Gant ar vinz euz krec’h ’zo pignet : — Digorret ho tor, Matilina, Ma ’z inn d’ vèdoc’h da ziviza.
 — Da vèdon d’ ziviza n’ deufet ket C’hui na kabitenn soudard a-bed. Kabitenn Rozanfaou a lâre D’he soudarded eno neuze :
— Mar na zigor ann nor d’imp-ni, Tolomp tan artifis d’hi dewi. Matilina, pa d-eûs klewet, Gant ’r vinz d’ann traon eo diskennet ;
 Gant ’r vinz d’ann traon eo diskennet, Ha d’ar c’habitenn d-eûs lâret : — Kabitenn Rozanfaou n’ ’c’h eûs ket grêt mad, Lakad ann tan en ti ma zad.
 — Tawet, Matilina, n’oelet ket, Un ti newe d’ac’h ’vô savet ; Me ’savo d’ac’h un ti newe Gant ar c’hoad kaer a Goatanhê ;
 Me ’savo ti d’ac’h newe-flamm, Gant ar c’hoad kaer a Goad-ar-Spagn.... . . . . . . . . . . . . . . . . . . . .
Matilina Rochelan ’lâre Da gabitenn Rozanfaou, un dez oe : — Kabitenn Rozanfaou, mar am c’haret, Da bed ac’hanoc’h ’vinn oblijet ?
 — D’in ma hunan, d’am faotr ar gambr, D’am soudarded, p’ho defo c’hoant ; D’am soudarded, p’ho defo c’hoant, Bez’ a zo ’n hê tric’houec’h ha kant.
 — Kabitenn Rozanfaou, mar am c’haret, Na prestet d’in-me ho mousket ; Na prestet d’in-me ho mousket, D’ denna war ar baïsanted.
 Bars ar mousket pa eo kroget, ’N kreis he galon ’d-eûs-han diskarget : — Kabitenn Rozanfaou, me ’wie mad Am bije revanch buhe ma zad !
Rochelan goz a lavare D’he verc’h, er gêr pa arrue : — Ma merc’h Matilina, mar am c’haret, D’al leur-newe na efet ket ;
Ho preur Koadinizan ’vô eno, ’N defo drouk ouzoc’h, ho lac’ho. — Drouk ha mad gant nep a garo, D’al leur-newe me a ielo ;
 Mar son ar zoner, me danso Gant braoa tud-jentil ’vô eno ; Gant braoa tud-jentil ’vô eno, Mar na son ket, me a gano.
 Bars al leur-newe p’eo arruet, He breur Koadinizan ’d-eûs rankontret ; He brenr Koadinizan ’d-eûs rankontret, Hen defoa hi gwerzet d’ar soudarded.
 Hag hi o souza diout-han, Gant un tenn mousket hen lac’han, Tenna gant ar mousket hi a oar, Choari ’r c’hleve er giz ma kar....
Kanet gant Marc’harit Fulup.
# Jezuz ’lavar d’imp pedi

Oberennoù damheñvel pe handelvoù all zo ivez, gwelout Jezus a lar d’imp pedi.
| ◄ Kement a rit, Tad karantezus | Jezuz ’lavar d’imp pedi | Ar Salver ez omp o c’hortoz ► |
* Savit eta ma ene
* Pignit betek tron Doue
* Ar bedenn a roy d’eoc’h diouaskel krenv
* D’ho tougen us d’an oabl, da lein an neñv.
Jezuz ’lavar d’imp pedi Bepred, kuit a zihan Outañ e fell d’in senti Eürus oun pa bedan.
A-dal ma sav sklerijenn, E pedan da veure : Da noz, en denvalijenn E pedan adarre.
Pedi ran en ilizou, Tost d’an Aoter stouet, Ma Jezuz ha ma Aotrou A chom eno kuzet.
N’eus forz pelec’h ’n em gavan, E kêr pe war ar maez, A-greiz kalon e pedan, Dirak an holl, hep mez.
Pa vez kalet al labour, Pec’hi zo didalvez, Hag e pedan d’am sikour Jezuz a oa kalvez.
A-wechou, a-vouez izel, Pedan diouz ma gwella, ’Vit kana a-vouez uhel, Goude, diouz ar c’haera.
Pa gouez warnoun ar c’hlenved, Pa semplan gant an nec’h, Ar bedenn eo ma yec’hed, Ar bedenn am divec’h.
Rei ra nerz d’in ar bedenn Da garout ma nesa, Hervez al lezenn gristen, D’e sikour da veva.
Lezel a ran gant ar bed E arc’hant hag e aour : Ar pinvidik ma ne bed, E gwirionez zo paour.
Ma fedenn dre zorn Mari Da Zoue ’vez kaset, Hag he mouez ’vel ma hini Gant Doue ’vez klevet.
Dalc’hmat, keit ha ma c’hallin E pep lec’h, e pep bro, Evel breman e pedin Betek eur ma maro.
Dirak ar Barner kerkent E redin bep krena(n) Rak goude pedi kement Arru mat ’vin gantan.
# Judica me

| ◄ Tristedigeh er Helt | Judica me | Guerzen er marù  ► |
O doustér en overenneu én ur chapél, Ur chapélig didrous é mézeu Breiz-Izél !…
Barnet mé, o men Doué, ha men dispartiet A vesk en dud disléal hag er renavied.
Rag, ô Doué, Hui e zo me honfort ha me nerh. Délézet genoh-Hui, en dristé mé e gerh.
Perak men délézel ém zristé divalaù Pen dé en énébour ardro d’ein e klask daù ?
Dégaset d’ein Hou kouleu hag Hou kuirioné, Geté mé e grapo, dilui, ar Hou mañné ;
Ar Hou mañné santel, bel Hou Ti lan a joé, Anrouget d’Hou kouleu mé e grapo, men Doué.
Hag é tostinn d’aotér er road, én iliz, D’aoéter en Doué hag e ra joé me youankiz.
Ar me zélen, men Doué, Hou meulein e fal d’ein : Perak, m’iné, bout trist ha perak hirvoudein ?…
Fi é Doué. Rah mé Her meulo bet en devé, Ean e zo me Salùér ha Ean e zo men Doué.
O doustér en overenneu én ur chapél, Ur chapélig didrous é mézeu Breiz-Izél !
Bout, dré ur galon glan, er houleuen distér E luh bepred dirag en Osti, o doustér !....
Bout er béleg gredus ar saù doh en aotér E kenig en aberh, o doustér !.....  O doustér !...
Huavrér 1910.
# Jézuz-Kroèdur

| ◄ Kañnen Nendeleg | Jézuz-Kroèdur | Itron-Varia ► |
D’em brér Jojeb.
Jézuz-Kroèdur, tro d’Hou kavel Galùet omb bet get boéh en El : Chetu-ni ol bremen tolpet Jézuz-Kroèdur, ha ni Hou ped.
Pe oé en ol get ou repoz Er gouian eiein, é kreiz en noz, En ur groh peur, o Salvér dous, Vennet e hues gañnein didrous.
Kalon en dud, én amzér-hont, E oé kalet ha divergont, Hag en noz-sé, allas, allas ! Hou Mam er Huerhiéz e ouilas.
Kaer hé des mont ha mont dré gér Hañni ne ven hé degemér : Eit lakat ér bed er Mèsî Ne gav meit ur hoh marchausi.
Doh Hou kuélet é sol ur hreu Hun deulegad e skuill dareu ; Doh Hou kuélet étré deu lon Er glahar e voug hur halon.
É Betléem, tré ol kériz, Hañni ne ras d’oh lojeriz : Hiniù eùé, Kroèdur tinér, E pep tachad Hou forbañnér.
Mar doh a bep bro forbañnet Deit de diér er Vretoned ; Deit d’ou ziér : ino en or, El er galon, e zou digor.
Er Vretoned a zo tud peur, N’ou des chet sei, n’ou des cher eur : Paléz erbet n’Hou pou geté, Jézuz-Kroèdur, meit karanté.
Fé berùidant, karanté kriù Ar en doar e zou gloèu hiniù ; Meit én hur bro é hes berpet Tud hag Hou kar, tud hag Hou ped.
Jézuz-Kroèdur, o ! ni Hou kar ! Hur hréden e glaskér diskar, Meit, mar bé Hou krèseu geton, Sonn e chomou Fé er Breton.
Hag e vehed édan en héaul Goapet ha nahet get en ol, Chomel e hreet hemb distro, Jézuz-Kroèdur, Roué én hur bro.
Deit devadomb, chomet genemb Ha birùikin ne zihañneemb. — Deustou de ardeu er Bed brein, Jézuz-Kroèdur, ag Hou karein.
Gourhelen 1911.
# Jezuz pegen bras ’vez

Oberennoù damheñvel pe handelvoù all zo ivez, gwelout Ar Baradoz.
| ◄ Diskennomp holl, kristenien | Jezuz pegen bras ’vez | Baradoz dudius ► |
Pe
Jezuz pegen bras vez Plijadur an ene Pa vev e gras Doue Hag en e garantez. (2 w)
Berr ’kavan an amzer, Hag ar poaniou, dister, O sonjal deiz ha noz E gloar ar Baradoz.
Pa sellan en Nenvou, Etresek ma gwir vro, Nijal di a garfen Evel eur goulmig wenn.
Gant joa e c’hortozan An tremen diweza(n) Hast am eus da welet Jezuz, ma gwir bried.
Kerkent ha ma vezo Torret ma chadenno(u), Me a savo en aer Evel eun alc’houeder.
Tremen a rin al loar Evit monet d’ar c’hloar, Dreist an heol, ar stered. Me a vezo douget.
Pa vin us d’an douar, Traonienn leun a c’hlac’har, Neuze me ray eur sell Ouz ma Bro Breiz-Izel.
D’ezi me lavaro : Kenavo d’it, ma bro ; Nag a zaerou skuilhet Ennout, bro vinniget !
Kenavo, da viken, Paourentez hag anken, Kenavo, pec’hejou, Trubuilh ha klenvejou.
Pelloc’h ne zoujin ket Ardou an droukspered : Netra ken n’am sponto Goude taol ar maro.
Goude taol ar maro, Joaüs me a gano : Torret eo ma chadenn, Dizalc’h oun da viken.
A bep tu pa sellin, Kement tra a welin A ray d’am daoulagad Ha d’am c’halon mil vad
Doriou ar Baradoz Digor ouz ma gortoz ; Ar sent, ar sentezed War o zron azezet.
Me vo degemeret E palez an Drinded E-kreiz an enoriou Hag ar meuleudiou.
Me ’c’hallo, evit mat, Gwelout Doue an Tad, Gant e Vab eternel, Hag ar Spered-Santel.
Me a welo Jezuz, Gant eur c’hoarz dudius, O lakaat war ma fenn, Eur gaer a gurunenn.
Pegen brao vo klevout Jezuz o lavarout : « Deut, ma servijer mat, Da gaout Doue ho Tad. »
Eus bered an iliz, Ho korf, bev war e giz, Aman, hep pell dale, A vo douget ive(z).
C’houi zo em Baradoz Evel bokedou roz, A zivleugn d’ar mare, Hag a vleugn adarre.
Gwenn evel al lili, Gwennoc’h n’eus ket hini, Setu c’houi em falez, Eürus gant an aelez.
Evit poaniou dister, Evit ankeniou berr, Me a vo paeet-mat Gant Doue ma gwir Dad.
Eno e vo gwelet Ar Werc’hez vinniget, Gant daouzek steredenn A ra he c’hurunenn.
Gwelout a rin ivez An aelez, arc’haelez, Ma tregern an Nenvou, Gant o meuleudiou.
Hag eno unanet, An holl batriarked, Ganto ar brofeted, Holl, o fenn kurunet.
An ebestel eürus, Gant diskibien Jezuz, Hag an holl verzerien, Enor ar gristenien.
Tud salvet, a bep bro, A welin c’hoaz eno ’kichen ma zadou koz Pell ’zo ouz ma gortoz.
Gwerc’hezed a bep oad, Sentezed a bep stad, Gwragez, intanvezed Er bed-man disprizet.
Bugale diniver Tro-war-dro d’o Salver, Gant sae o badeziant, O nijal skanv ha drant.
Eürusted hep he far A-vreman me ho kar Hag ennoc’h pa sonjan Dinec’h en em gavan.
Em holl boaniou kalet A gorf hag a spered, Sonjal rin deiz ha noz, E gloar ar Baradoz.
# Kabiten Rozanfaou

Oberennoù damheñvel pe handelvoù all zo ivez, gwelout Kabitenn Rozanfaou.
| ◄ Paotred Plouaret | Kabiten Rozanfaou | Fantig Montfort ► |
* Kabiten Rozanfaou ’lare,
* War ar pont plenken, en Korle,
* War ar pont plenken, en Korle
TRADUCTION. — Le capitaine Rosanfaou disait, — Sur le pont de planches, à Corlai (bis)…
Chanté par Marguerite Philippe, Pluzunet. Phono F. Vallée (Fac. des L., Rennes).
* Kabiten Rozanfaou ’lare,
* War ar pont plenken, en Korle :
* « Teval e ’n noz ha glao a ra,
* N’ gare den mont da verc’heta. »
TRADUCTION. — Le capitaine Rosanfaou disait, — Sur le pont de planches, à Corlai : — « Sombre est la nuit, et la pluie tombe, — Personne ne voudrait courir les ﬁlles. »
Chanté par Menguy et Léon, Carhaix.
# Ar plac’h yaouank glac’haret (2)

| ◄ Ar plac’h yaouank glac’haret | Ar plac’h yaouank glac’haret | Eur plac’h dieaz da zimi  ► |
* 1
* Ma mamm, ma mamm, ah ! deut d’an ty ?
* — Braoik, braoik Ma merc’h oc’h-c’hui, oh !
* Braoik, braoik, ma merc’h oc’h-c’hui :
* 2
* — Ma mamm, ma mamm petra zervij d’in,
* Be’ brao peguir na zimean ket oh !
* 3
* — Ma merc’h, ma merc’h ’n em jalit ket,
* ’Bars fin ar bloa c’hui ’vo dimeet, oh !
* 4
* — Bars fin ar bloa me ’vo maro,
* Maro hag hi enteret, oh !
* 5
* Lakeet 'vo ma c’horf korn ar vered
* Lakeet ’vo var he c’hore peder rozen, oh !
* Diou a vo ru, diou a vo guen.
* 6
* Ar botred yaouank ’n eur basseal
* A lavaro ’n eil d’egile : oh !
* 7
* — Aman ’zo enteret eur plac’hik koant,
* A zo maro kreiz he c’hoant goaz, oh!
* 8
* A zo maro kreiz he c’hoant goaz
* Meur da hini a varvo c’hoaz, oh !
* 9
* Enne ’m euz klevet zo ’r maro kri,
* Ha dioust petra zo goudeze, oh !
* ↑ Be’ pour bea, beza = être.
* ↑ Hag hi enteret, ce hi n’a pas de sens, on l’emploie cependant assez souvent à Ergué-Armel et nous croyons que c’est parce qu’on prononce interet et enteret, de sorte qu’ici, il faudrait écrire : Hag i-enteret. A moins que le chanteur n’ait voulu avoir son compte de syllabes en introduisant ce hi dans le vers.
* ↑ Dioust pour daoust = Est-ce que, que etc…
# Ar plac’hig a lorc’h

Oberennoù damheñvel pe handelvoù all zo ivez, gwelout Ar Plac’hig a Lorc’h.
| ◄ An Itron a Gergadio | Ar plac’hig a lorc’h | Ar vatez fall ► |
* Mar plich ganac’h e selaoufet
* Eur werz newe a zo savet,
* Eur werz newe a zo savet,
* D’eur plac’hig yaouank ec’h e gret.
TRADUCTION. — S’il vous plaît, vous écouterez — Une chanson nouvellement levée (bis) ; — A une jeune ﬁlle elle a été faite.
Chanté par Marguerite Philippe, Pluzunet. Phono F. Vallée (Fac. des L., Rennes).
# Ar plac’hig hag ene he mamm

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Ar plac’hik hag ine hi mamm, gant Fañch an Uhel ;
* Ar Plac’hig hag ine he mam, gant Maurice Duhamel
# Ar plac’h divotou

| ◄ Zon ar boto lezr | Ar plac’h divotou | Ar Geldon braz ► |
Me ’m oa gwelet eur plac’h o vale, ann de-all,
Tô1et ganthi he botou, da vonet da zansal.
Me o cregi ’n he dorn da c’houlen diganthi :
— Dont a rafac’h-hu Mari, d’ober eur passepi ?
Hac hi o respont d’in, ebars en bezr gomjô.
— Na ’n on ket ’wit dansal, n’am eus ket a votô ! Me o lâret d’ezhi, pa oa dez ar marc’had,
Dont ebars ann dachen da choas eur botô coat.
Hac hi ’retorn ac’han war he gil ’bars en kêr :
E-lec’h choas eur re goat a lêras eur re lezr.
Ha me ’rancontr anezhi, p’oa choazet he botou :
— Brema ’fad, emezhi, nin a zanso hon daou !
Pa oa achu ann ebat hac achu ann after,
Ha ne ’c’houlen diganthi da vont d’hi c’hass d’ar gêr.
Hac hi o lêret d’in, ebars en bezr langaj : — Deut eta, emezhi, p’oc’h eus bolonte vad.
Na pa oanb avanset eun tam war ann hent braz,
Hac hi o lâret d’in : — Setu arri ma goaz ! Ha me oa eur genaouec hac a oa braz ma bec :
E-lec’h choas eur plac’h iaouanc, am boa choaset eur wreg !
Ha me ’retorn ac’hane, na gollis ket calon,
Ha deut on betec aman, da ganan d’ec’h ma zôn !
# Ar planter-gwez

| ◄ En-dro d’eun tantad | Ar planter-gwez | Mignoniez ► |
D’am breur-kaer, P.-M. Grall, mestr-skol er Fouilhez, eur planter eus ar re wella, en anaoudegez eus e vad-oberiou d’ar Vro.
* Lavariou hon Tadou a ziskouez Breiz-Izel
* Golôet a lann bras hag a goajou uhel,
* He c’hêriou, he maeziou, kloz ha dizavelet,
* Henvel ouz bokedou en eul lïorz savet.
* Dizamant ouz o mad, perc’hennet lezirek
* O deus pilet o gwez e-giz tud ezommek ; _
* Ha ne gaver breman, e plas ar brouskoajou,
* Nemet kefiou dister en-dro d’an douarou,
* Difalbalennou trist ha sin a baourentez,
* E lec’h ma oa gwechall bras ar binvidigez…
* Eun oan touzet, ’michans, ne gar ket er menez
* Chom, ha pa na ve ken, er-maez hed eun devez ;
* Penaos hon parkeier, hep o c’hleuziou koadet,
* A vefe ouz ar skorn er goanvou gwaskedet ?
* Ar planter her goar sur.... ’Vel-se eo aketus,
* Pa drouc’h eur wezen goz, o tra kriz ha poanius !
* Da lakat en he foull eur blantennig yaonank
* A welit o kreski hag o tigemer brank.
* ’Lec’h m’eo ral ar c’heuneud ’tisplij d’ezan bale :
* E blijadur eo kaout e pep hent eun ale,
* Hag, en dro d’e barkou, gwez dero, pin ha fao,
* War e brajou haleg, gwial, elo ha skao.
* Pe geriou a c’hellfe komz evel an deliou,
* Ha diski ar furnez ’gaver ’n o c’huzuliou ?
* Planta a ra eta, rei a ra ali mat.
* E labour hag e skouer a zo da heuilh moarvat !
* Koulskoude, en eur-man, e klevjed trei da fall
* E ober talvoudek, gounidus, didamall ;
* Ha n’eo ket lavaret ’n defe ’pad e vuhez
* Digant e genvroïz kalz anaoudegez.
* Petra ’ra ze d’eun den a zelaou e goustians
* O tisklêria d’ezan : « Kendalc’h ha bez fizians !
* Atao gra da zlead… Eun deiz e vo rentet
* Deus hon mad, deus hon droug eur gont sklêr ha pouezet. »
* E defot d’e nesa, ar vugaligou-noz,
* En o c’hoari ouz troad pe e kleuz ar gwez koz,
* Ar gaouenn dihunet hag an hoper klemmus,
* P’en em c’halvont d’an noz, goude an Anjelus.
* Evnedigou an hanv, o kana kantikou
* War vegou ar gwez bras pe dindan o brankou.
* An holl grouaduriou, seder, laouenaet
* Dre m’o deus adkavet ar c’hoajou teo-wisket,
* En em glevo hep mar, unano o moueziou
* ’Vit goulen gant Doue, tener d’ar pedennou,
* Digeri d’ezan frank dor santel e Balez,
* E reseo kalonek en e Rouantelez.
* En disheol da skourrou ar pin hag an ivin,
* ’Lec’h ma teuv mignoned da blega o daoulin,
* Da c’hortoz, e kousko ’kreiz bered e barroz,
* En e gêr, tost d’e di, e-kichen e dud koz.
* Eno, ha deiz ha noz, a bep tu, war e vez
* E kouezo goustadig alanou flour ar gwez !
# Ar plac’h glac’haret

| ◄ | Ar plac’h glac’haret | Etre daou zen yaouank  ► |
Chanté au Huelgoat (Finistère) le 8 Mai 1905 par perrine Choquer.
* 1. Pa oan em c’havel bihanik, Treï-talala-la, la-la-la-la-la,
* Pa oan em c’havel bihanik, Me m’oa choazet eur Vestrezik.
* 2. Me m’oa choazet eur vestrez koant
* Eb ober d’heï he c'homplimant ;
* 3. Hounnez a zave beure mad
* Evit lakaat he c’hoef ervad.
* 4. Setu ma lare he mamm d’ezhi :
* — Setu ma merc’h ker koant he me.
* 5. — Petra talv d’in-me beza koant,
* Peguir ne c’helan kaouet ma c’hoant.
* 6. — Tavit, ma merc’h, na ouelit ket
* ’Barz a-benn bloa c’hui ’vo dimeet.
* 7. Nag a-benn bloa me ’vo maro
* Ha dimezet neuze neb a garo.
* 8. Pa vin maro hag interet
* Lakeit va bez kreiz ar vered :
* 9. Lakeit varnhan peder fleuren,
* Diou a vo ruz, diou a vo guen :
* 10. ’Vit ma lavaro ’r botred yaouank,
* Ama ’zo interet eur plac’h koant,
* 11. A zo maro gant an Envie.
* C’hoaz a raïo meur a hini.
# Ar plac’h he daou bried

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Ar plac’h hi daou bried, gant Fañch an Uhel ;
* Ar Plac’h he daou bried, gant Maurice Duhamel
# Ar plac’h yaouank glac’haret (1)

| ◄ Ar paourkeaz Lanik | Ar plac’h yaouank glac’haret | Ar plac’h yaouank glac’haret  ► |
* 1
* ’N gerik vihan, kichen ar skao,
* ’n gerik vihan, kichen ar skao :
* Eno oa ’r plac’hik a oa brao, Oh !
* Eno oa ’r plac’hik a oa brao.
* 2
* Petra ’zervich d’heï da vut brao ?
* Ne ket ’vit dimizi atao, oh !
* Ne ket ’vit dimizi atao. —
* 3
* — Ma merc’hik paour na ouelit ket
* ’Benn ar bla-zeu c’hui vo dimeet.
* 4
* — ’Benn ar bla-zeu me ’vo maro,
* Me ’vo maro hag enteret.
* 5
* Me vo maro hag enteret :
* Lakeet e kornik ar vered,
* 6
* Lakeet e kornik ar vered,
* Var ma be daou pe dri bouket.
* 7
* Var ma be daou pe dri bouket,
* Unanik ru, daou violet.
* 8
* ’Vit ma laro an dud yaouank :
* « Setu aman eur plac’hik koant,
* 9
* « Setu aman eur plac’hik koant,
* « A zo maro e kreiz he c’hoant ».
* ↑ D’heï pour d’ezhi. = à elle.
* ↑ Da vut pour beza = être.
# Canticou nevez var ar Pater, Ave, Credo

| ◄ Pedennou d’ar verc’hes da bep amser eus ar bloas | Canticou nevez var ar Pater, Ave, Credo | Instruction evit Gousperou ar Sænt ► |
HOn Tad divin, pîni so en eêvou, Plijet gueneoc’h clevet hor pedennou, Gant ar bed oll ra vezo en peb bro
Santifiet ha meulet hoc’h hano. Ni ho supli, grit dre ho madelez
Ma teui souden deomp ho rouantelez ; Ho polontez bezet accomplisset
Var an douar evel en eê bepret. Roït deomp hirio hor bara pemdeziec
Eus ho craçou, pa’z omp quen izomec ;
Hor pardonit, evel ma pardonomp, Quement offanç na gaou so ouzomp. Na bermetit en nep occasion
E consantemp gant an dentation ; Mæs diouz peb droug a gorf hac a ene
Hon dilivrit. Bez[e]t grêt evelse.
ME ho salud, Mari, gant reveranç, Leun oc’h a c’hraç gant peb seurt preferanç :
An Autrou bras a so gueneoc’h bepret,
Benniguet oc’h etre an oll merc’het. Benniguet eo ive ar froez divin
Hoc’h eus douguet en ho antraillou dîn, Pehini eo Jesus Doue ha den, Hon redamtor hac hor mæstr souveren. Santes Mari, pa’z oc’h Mam da Zoue, Plijet gueneoc’h pidi he vajeste
Evidomp-ni entrezomp pec’herien
Brema hac en heur ar maro. Amen.
Cantic var ar Credo in Deum, var an ton gallec : Accourez, Esprits purs, e[t] rendez vos louanges : pe Va Jesus douç ha mat, etc.
ME gred en Doue an Tad, pehini en deus crouet
An eê hac an douar dre ma’z ê oll-galloudec,
Hac en he Vap unic hon Autrou souveren, So hanvet Jesus-Christ guir Doue ha guir den. Dre ar Speret-Santel eo ez ê bet concevet, Gant ar Verc’hes Vari he vam ez ê bet ganet, Ha dindan Ponç-Pilat goude gouzanvi ar vez
Da vervel en ur groaz, e oe lequeet er bez. Da zilaç an eneou el limbou e tisquennas, Ha d’an trede devez a varo e ressuscitas : Hac o veza pignet en eêvou glorius
Ec’h asez en tu-deou d’he Dad oll-galloudus. Pa finisso ar bed, e tisquenno ac’hano
Gant majeste da varn an oll quen beo quen maro ;
Me gred ar Speret Glan, a so Doue ive,
Gant an Tad hac ar Map, tri ferson en un Doue. Me gred c’hoaz an Ilis catholic hor mam santel,
Hac ar gommunion eus ar gristenien fidel, Eus an oll bec’hejou ar guir remission, Hac a gorfou an dud ar resurrection. Cridi a ran erfin e zeuas peb droug ha tourmant,
Preparet d’an dud fall en tân eternellamant. Hac ez eus er c’hontrol evit an dud santel
Preparet peb seurt mad er vuez eternel. Amen.
Er fæçon diaraoc e leverrot ho Complidou epad ar bloaz, exceptet da Basq ; rac adalec dissul Pasq bete dissadorn ar C’hasimodo e leverrot enfin ar salm diveza eus a Gomplidou, peder gueich an Alleluia, meulet ra vezo Doue ; ha goude-se o lesel an Hymn Te lucis ante terminum, ar chabistr bian hac an In manus hep ho lavaret, e teuot da gantic Simeon, en fin pehini e leverrot an Antifonen pe ar Recommandation-ma.
| He-ma eo an deiz pehini En deveus grêt hon Autrou-ni ; En em rejouissomp enna, O veuli Doue gant hor joa. | Hæc dies quam fecit Dominus : exultemus et lætemur in eâ. |
Neuse e leverrot an Oræson Visita, quæsumus, hac ar rest evel ma ê merquet ama nao bajen diaraoc.
* ↑ Moullet : Bezit.
* ↑ Moullet : en.